Sekai Taikaita päätettiin jatkaa kuukausi sitten.
Barcelonan traagiset tapahtumat ovat nyt takanapäin.
Jäljellä olevat ottelijat ahkeroivat.
He treenaavat maailmanmestaruutta varten.
Tiedotusvälineiden huomion myötä turnaus saa entistäkin suuremman yleisön.
Voittajat ja parhaat dojot saavat nauttia voiton tuomista eduista.
Panokset ovat korkeammat kuin koskaan.
Siksi olenkin nyt täällä Valleyssä. Senseit suostuvat jatkamaan turnausta.
Meidän täytyy pitää yhdessä huoli siitä, että kilpailu päättyy ilman lisädraamaa.
Oletko aina noin tyhmä? -Päätös on helppo.
Minäkin pidän hodareista, mutta…
Meillä ei ole varaa maksaa kolmesta vegaaniruokakojusta.
Nyt ei järjestetäkään Fyre-festareita.
Siniset mattoni poistit silti surutta. -Labra löysi niistä vaarallista sientä.
Olen aina sanonut, että paljaat jalat ovat kosteassa salissa virhe.
Kamala sana. -Mikä? Saliko?
Riittää!
Matot ovat punaiset.
Yksi vegaaniruokakoju.
Puolet t-paitojen myyntituotoista menee Sekai Taikain käyttörahastoon.
Eräs taitaakin saada siitä oman osansa.
Paraskin puhuja. Entä ne illalliset, jotka pidit Temeculassa?
Järjestin sillä pysäköintiluvat.
Entä e-liput sitten? -Mitä vikaa paperissa muka on?
Nyt eletään kaksituhattaluvulla.
Otetaanko naisilta äänioikeus pois? -Jos se saa sinut hiljaiseksi.
Senkin misogyyninen…
Ei! -Hiljaisuutta!
Metelöinti saa luvan loppua.
Kun tartun mikrofoniin julistaakseni turnauksen jatkumisen,
meidän tulee olla täysin ammattimaisia.
Miten niin sinä tartut mikrofoniin?
Olen seremoniamestari. -Ja paskat. Kuulehan nyt.
En tiedä, miten teillä Itävallassa, Slovakiassa tai missä hyvänsä toimitaan.
Nyt olet kuitenkin Valleyssä, ja täällä toimitaan tietyllä tavalla.
Olet oikeassa.
Ratkaistaan tämä perinteisesti. -Kiva, että olet samaa mieltä.
Miten niin perinteisesti?
Valmiina?
En vieläkään tiedä, mitä… -Otelkaa!
Onko muita soraääniä?
Oletko elossa, Daryl?
Siinä hän onkin. Viherpeukalosensei.
Huomenta, Daniel-san ja Amanda-san. -Haen vain kylmälaukun.
Ajamme rannikkoa pitkin viinimaisteluun.
Nuoret voisi jättää useammin. Viime kerrasta Ojaissa on aikaa.
Entä sinä? Raadatko koko päivän täällä?
En. Ahmin Huutokaupan metsästäjiä. Minulla on enää 16 jaksoa katsomatta.
Katsotko kahdeksan tuntia sitä, kun ihmiset tonkivat varastoja?
Jepulis!
Anteeksi. Asuuko täällä joku Toe-Gucki? -Sukunimi on Toguchi.
Anteeksi. Herra Toguchi. Minulla on teille kirjattu kirje.
Kiitos. -Allekirjoittakaa.
Onpa kivannäköinen paikka. Ulkoa katsoessa ei ihan äkkiä arvaisi.
Tämä on Kumikolta.
Hän pahoittelee, ettei soittanut takaisin.
Hän sanoo, ettei saanut viestiäni heti.
Puhelinyhtiöllä oli ongelmia.
Hän kuulemma rakastaa minua.
Ystävänä.
Hänen sydämensä kuuluu toiselle.
Olen pahoillani, Chozen. -Niinpä. Hän jää paljosta paitsi.
Ei tässä mitään. Ihan tosi. Ehkä sekoitin ystävyyden rakkauteen.
Jatkan Huutokaupan metsästäjiä.
Olipa yllättävän kypsä reaktio. -En usko tuota hetkeäkään.
Hän kiipeili Espanjassa seinille. Pian hänellä on taas ryyppyputki päällä.
Emme voi jättää häntä yksin. -Mutta…
Otetaan hänet mukaan.
Winnie Taylor on kysellyt seuraa. Pidetään tuplatreffit.
Sopivatko he yhteen? -Eivät he naimisiin mene.
Nautimme pari lasillista jutustellessa.
Ellei hän sitten sinusta pärjää täällä. -Älä huuda sitä 900 dollarilla, paukapää!
Tuikkaa saman tien lompakko tuleen!
Pösilö!
Soita vain. -Todellakin.
Mukana on ylimääräisiä sukkapareja, tohvelit ja puhelimen laturi.
Mahtuuko tämä mukaan?
Äidiltäni puhkesi rengas, kun synnyin.
Hän ehti sairaalaan rullaluistimilla. Häntä sanottiin Lucky Lauraksi.
Äitisi oli vahva nainen. Onneksi nykyään voi soittaa Uberin.
Eikä. Kuskina voi olla kuka vain.
Sitten soitamme Amandalle.
Amanda voisi olla hyvä nimi vauvalle. -Nimeätkö hänet työkaverisi vaimon mukaan?
Ehkei se olekaan ideoistani paras.
Sopisiko nimeksi kenties Bastarda?
Onko Bastarda kovinkin yleinen nimi?
Vauvanne syntyy syntiseen kotiin.
Teemme asiat väärässä järjestyksessä.
Ei hätää. Korjaan asian. -Älä minun takiani.
Tee se yläkerran Herran vuoksi.
Tästä lähtien meidät tunnetaan ikuisesti binäärisenseinä.
Oletko kuullut mitään MIT:stä?
Olen. En vain tiennyt, miten kertoisin.
Se taitaa olla turha toivo.
Olen pahoillani. -Ei se mitään. Pääsin Caltechiin.
Sehän on hienoa.
Olisin valinnut sen, jos sinäkin olisit mennyt sinne.
Olen silti melkoisen innoissani.
Tuohan on mahtavaa. -Niin.
Onneksi saamme loppuhuipennuksen, jos tämä on viimeinen haasteemme.
Miten menee? -Siinä hän onkin.
Sekai Taikain tuleva mestari.
Ei mennä asioiden edelle. Kukaan ei ole vielä osunut Axeliin.
Se asia muuttuukin nyt.
Mitä tämä on?
Tämän avulla Miyagi-do voittaa koko Sekai Taikain.
LaRusso.
Mitä teet täällä?
Pojat harjoittelevat keskenään. Ottelemme vastakkain semifinaalissa,
mutta koska kohtaan matolla parhaan, haluan myös harjoitella parhaan kanssa.
En osallistu turnaukseen. Lopetan.
Hetkinen. Mitä?
Olisit vain iloinen. Sinulla on yksi vastustaja vähemmän.
Oletko puhunut tästä Robbylle? -Ei minun tarvitse.
En pue enää ikinä Cobra Kain gitä, ja päätökseni pitää.
Menen siis finaaliin.
Tiedät, kenet saan siellä vastaani. -Se ämmä ansaitsee selkäsaunan.
Auta minua voittamaan hänet.
Ole kiltti.
Tämä voi olla viimeinen tilaisuus potkaista minua naamaan.
Täyteläistä. Yllättävän öljyistä. Tässä maistuu myös pensasmustikka.
Miltä pensasmustikka edes maistuu? -En tiedä. Tämä maistuu pillimehulta.
Pidät Winniestä varmasti. Sam käy koulua hänen tyttärensä kanssa.
Hän pitää luonnosta, tasapainosta ja sitä rataa. Anna parasta Miyagi-dotasi.
Älä mainitse Huutokaupan metsästäjiä. -Mitä?
Onpa ihana paikka.
Miten menee? Onpa kiva nähdä.
Winnie Taylor. Haluamme esitellä ystävämme Chozen Toguchin.
Chozen. Onpa ihastuttava nimi.
Se tulee muuten lahjomattomuutta ja rehellisyyttä tarkoittavista sanoista.
Vai niin. En tiennyt. -Istu toki alas.
Olen myöhässä, koska olin reiki-hoidossa. -Tässä.
Sehän on Japanista. Oletko kokeillut?
En ole. -Suosittelen.
Parantajani Avram on mahtava. Hän muuttaa koko elämäsi.
Ei kiitos. -Ehkä voisit kokeilla.
Meillä on Okinawalla eräs sanonta.
Se tarkoittaa: "Reiki on hevonpaskaa."
Tuota… Winnie. Voitko uskoa, että tyttömme lähtevät yliopistoon?
Voi luoja. En ole siihen lainkaan valmis. -Ei ole hänkään.
Sam hakee opinto-ohjelmiin ulkomaille.
Siinä on melkoisesti totuteltavaa. -Älä muuta sano.
Luulin elämän pysyvän ennallaan, kun Sage lähti Pitzeriin.
Sinne on vain 50 kilometrin matka, mutta se muutti aivan kaiken.
Tuskin aivan kaikkea. -Saat vielä nähdä.
Mikään ei valmista siihen, kun ensimmäinen lapsi lentää pesästä.
Biorytmini ei ole vieläkään entisellään. Edes äänikylvyt tai kristallit…
Myös kristallit ovat hevonpaskaa.
Kiitos paljon.
Johnny Lawrence. Mitä teet täällä? -Hei vain.
Onpa kiva nähdä. -Samat sanat.
Onko täällä koppi,
jossa voi kertoa ventovieraalle mokistaan, kunnes olo on parempi?
Vain katolilaiset ripittäytyvät, mutta kerro minulle.
Mistä kiikastaa?
Vaimoni ja minä saamme vauvan. -Niin. Eikö laskettu aika olekin pian?
Aivan. Asia on kuitenkin niin, että Carmen ja minä emme ole naimisissa.
Uskotko Herran paheksuvan sitä, että lapsi syntyy avioliiton ulkopuolella?
Älä kailota.
Ei hätää. Jumala ei rankaise siitä, ettette ole naimisissa.
Oletko varma? -Täysin.
Onpa helpotus.
Aioin kosia muutama kuukausi sitten, mutta mukiloin kännissä viittä ninjaa.
Kaverini sai 70 tikkiä. Hetki oli huono.
Aioin tehdä sen Sekai Taikain jälkeen, mutta eräälle kävi köpelösti Barcelonassa.
Kaikki ovat kuulleet siitä. Traagista.
Ajattelin voiton kasvattavan dojoa niin, että meillä olisi varaa oikeaan kotiin.
Aioin kosia muuttopäivänä.
Halusin kaiken olevan täydellistä. -Tuo kuulostaa täysin normaalilta.
Haluaisin kuitenkin kysyä, milloin viimeksi kaikki oli täydellistä.
Totta puhuen vuonna -83, kun voitin All Valley -turnauksen.
Pitelin pokaalia ja olin voittamaton. -Aivan. Muistan sen hyvin.
Minkä nimisiä olivatkaan ne kuumat muijat, joiden kanssa muhinoit sinä iltana?
Tarkoitin… -Toinen oli kyltymätön.
Tarkoitin, että elämä ei ole täydellistä.
Kaikilla on hyviä ja huonoja päiviä. Toivon mukaan hyviä on enemmän.
Jos odotat elämässä täydellistä hetkeä, seuraava askel voi tuntua kankealta.
Älä anna onnen lipua ohitsesi.
Tartu hetkeen.
Tee se.
Nimet olivat Tanya ja Lorraine. -Niinpä tietysti!
Tämä on Fully Integrated Generative Haptic Technology eli FIGHT.
Se on karateen kehitetty harjoitusohjelma, joka on koko maailman edistynein.
Mitä se tekee? -Laita nämä päähän, niin näet.
Mitä nyt?
Mitä näet? Onko näkymä hieno?
Melko psykedeelistä.
Kehitimme Axelin otteluiden pohjalta ennustavan algoritmin,
jota luetaan Miguelin kuulokkeisiin.
Tänään Miguel esittää Axelia.
Parannat mahdollisuuksiasi treenaamalla enemmän kuin turnauksessa.
Mitkä mahdollisuuteni ovat nyt? -Ohjelma on vasta alkutekijöissään, joten…
Ovatko ne vain 12 prosenttia?
Kukaan ei saanut pistettä häntä vastaan. Viimeisin vastus menetti henkensä.
Kokonaiskuvan huomioon ottaen 12 prosenttia on ihan hyvä lähtökohta.
Olisi sääli, jos kuolisit.
Oletteko valmiita?
Aloitamme hieman tavallista hitaammin. Kalibrointi vaatii aluksi pari liikettä.
Valmiina?
Otelkaa.
Kiertopotku.
Hyvä alku.
En olisi osannut odottaa murtoa kaltaiseltasi kympin tytöltä.
Jos haluaa olla paras, pitää uskaltaa liata kätensä.
Isäni on entinen johtokunnan jäsen. Tämä on pysyvä etu.
Asiat olivat viime kerralla toisin.
Niinpä.
Käytännössä vihasimme toisiamme.
Ottele kuin vihaisit minua yhä. Muuten et tule pärjäämään minulle.
Oletko varma?
Kamalaa. Miten oikein selviämme?
Helppoa. Kiellämme häntä lähtemästä.
Olemme hänen vanhempansa. Se on oikeutemme.
Tarkoitin Chozenia ja Winnietä.
Idea oli melkoisen kehno.
Kuuntele. Tyttömme muuttaa maailman ääriin eikä enää koskaan puhu meille.
Hän soittelee meille jatkuvasti. -Saatamme olla eri maanosissa.
Hän nukkuu, kun olemme hereillä. Hän on hereillä, kun me nukumme.
Hän tykkää nukkua pitkään. Hän tuskin ikinä vastaa enää puhelimeen.
Saisimmeko vielä toisen kierroksen? -Toinen ei riitä alkuunkaan.
Lisää. -Nauttikaa.
Ennustan sinulle.
Vain tarot-kortit ovat kristalleja typerämpiä.
Älä jaksa, Chozen.
Odotitko näitä treffejä ollenkaan?
Olen pahoillani. Olin juuri saanut surullisia uutisia.
Daniel ja Amanda eivät halunneet jättää minua yksin.
Aioin katsoa Huutokaupan metsästäjiä,
mutta he halusivat minun tapaavan ventovieraan viinin äärellä.
Syy ei ole sinun.
Harmi, että sinulla on huono päivä.
Arvostan kyllä ystäviemme elettä, mutta on huonompaakin tekemistä kuin se,
että katsoo Darrell Sheetsin maksavan liikaa käytetyistä imuripusseista.
Katsotko sinäkin sitä? -"Jepulis."
Digiboksini on täynnä roskaviihdettä. -Niin minunkin!
Eikä! -90 päivää morsiamena.
Floribama Shore.
Too Hot to Handle. -Eikä.
Love After Lockup.
Entä Vanderpump Rules? -Sitä on pakko katsoa.
Muistatko Jamesin ja Allyn? -Tietenkin.
Heidän kipinänsä syttyi tarot-tulkinnasta, ja he ovat edelleen yhdessä.
Mitä muka menetät?
Hyvä on. Jaa kortit.
PARHAAT KOSINTAIDEAT
HURMAA KUKILLA
Mistä hemmetistä muka saan kukkia?
Mitä hittoa touhuat?
Sakset irti pensaistani!
VALMISTA ERIKOISILLALLINEN
PUKEUDU HYVIN
Vaatteet.
Voi luoja.
Sitten alas.
Lopeta! -Selvä. Rauhassa.
Kokeillaan uudestaan.
Valmiina? Otelkaa!
Jokin on vialla.
Robbyn mahikset putoavat kuin kvanttihiukkanen painovoimakentällä.
Tilanne ei voi olla niin huono.
Tai voi. -Niin.
Kalibroitko ennustealgoritmiä liikaa?
Osaan kyllä suunnitella tekoälymoduulin.
VR-virityksessäsi on varmaan viive. -Leikin, ettet sanonut noin.
Miltä näyttää?
Tekoäly kalibroi yhä. -Teimme prototyypin vauhdilla, joten…
Kiristä laseja. Kyllä se siitä.
Neljä prosenttia.
Vika ei ole laseissa.
Hyvää työtä, LaRusso. -Kiitos.
Tuntuu oikealta olla täällä yhdessä. Eikö?
Niin kai.
Siksi et voi lopettaa. Olet päässyt pitkälle. Me molemmat olemme.
Anna olla. Sanoin jo, että lopetan.
Auta minua ymmärtämään.
Se gi tuhoaa kaiken minulle tärkeän.
Sotkeudun Kreesen outoihin juoniin. Pilaan välini ystäviini ja Robbyyn.
En aio tehdä niin enää koskaan.
Nyt hän tulee.
Carmen. Teet minusta onnellisimman…
Hemmetti.
Väärä hälytys. Viiden minuutin tauko.
Älkää menkö kauas.
Järjestitkö sinä tämän? -Järjestin.
Kävin kokkikurssilla. Tryffelien kanssa kävi pieni vahinko.
Niitä ei kuitenkaan voi palauttaa. Ne saa varmasti alas samppanjalla.
Ei samppanjaa. Vauva.
Haluan tyttäremme syntyvän pysyvästi sitoutuneille vanhemmille.
Ennen kaikkea haluan tyttäresi vaimokseni.
Näytähän!
Se on äitini vanha sormus. Sid suostui tänään antamaan sen minulle.
Se kusipää on pehmentynyt iän myötä.
Onpa kaunis.
Anteeksi, kun painostin sinua.
Vauva ei ole bastardo vaan onnekas.
Carmen on onnekas.
Pitääköhän hän tästä? Käykö tämä?
Hänelle käy aina kaikki, mikä on sinulta.
Hän soittaa.
Hei, Carmen.
Hetkinen. Nytkö?
Nyt hetikö?
Tulemme heti.
Mitä on tekeillä?
Johnny. -Lapsivesi tuli.
Äkkiä nyt. Avanza.
Vauva tulee.
Vedämme kortin menneisyydelle, nykyhetkelle ja tulevaisuudelle.
Menneisyyteni on monimutkainen. Kortit tuskin ymmärtävät sitä.
Käänteinen Erakko.
Pohjaton yksinäisyys.
Sinulla on jalot aikeet, mutta haasteeksesi koituu hengenvaara.
Yleensä se on omaa syytäsi.
Mitä seuraavassa on?
Kuoleman kortti.
Ymmärrän.
Se ainoastaan kuvaa vanhan minän kuolemaa,
joka valmistaa uuteen syntymään uutta elämää varten. Eikö?
Ei. Joku kirjaimellisesti kuolee.
Todella pian. Ehkä useampi kuin yksi.
Minun tulkintani oli parempi.
Hallitsijatar. -Onko hän tulevaisuuteni?
Kortin mukaan tämä vaihe päättyy pian.
Toisella puolella odottaa henkilö, joka on yhtä vahva ja luja kuin sinäkin.
Mitä hän odottaa? -Riippuu sinusta. Ehkä kumppanuutta.
Ehkä jotain enemmän.
Rakkautta.
Sinulla taitaa olla joku mielessä.
Niin on.
Mutta olemme täysin eri maailmoista.
Se ei ole mahdollista.
Mahdottomia ovat ainoastaan ne polut, joille et itse suostu astumaan.
Kiitos, Winnie-san.
Karii.
Millaista on otella lasit päässä?
Melko todenmukaista. Ehkä liiankin.
Numeroilla ei ole väliä. Voitat Axelin.
Olen hyvä, mutten selvästikään paras.
Numerot kertovat sen. -Hitot niistä.
Annoin viime kerralla kaikkeni. Siitä ei ollut mitään hyötyä.
Luovutatko siksi, että Axel osui pari kertaa ja sinä et?
Mikset luovuttanut, kun minä voitin sinut?
Koska tiesit nähneesi vaivaa. Et luovuttanut, vaikka oli vaikeaa.
Unohda siis tietokone.
Numerot ovat nynnyille. Haluatko voittaa? -Tietenkin haluan.
Todista se. Takaisin ulos ja vähän äkkiä. Harjoitukset eivät ole ohi.
Kuulostat pelottavan paljon isältäni.
Sensein mielestä numerot ovat nynnyille, koska hän reputti matikan.
Hyvä on.
Varo, mitä toivot. -Haaste vastaanotettu.
Saanko istua?
Omapa on hallisi.
Anteeksi, kun painostin. En tajunnut, miten vaikeaa tämä kaikki on sinulle.
Minulla meni viimein hyvin.
Sitten äiti kuoli, ja kaikki muuttui.
Pidin Cobra Kaita ainoana vaihtoehtonani.
Se vain tuhosi kaikki ihmissuhteeni.
Robby hädin tuskin puhuu minulle.
Cobra Kaihin paluu olisi viimeinen niitti.
Et ymmärrä.
Itse asiassa ymmärrän.
Miguel luulee, että menen UCLA:han, mutta lähdenkin paljon kauemmas.
Minne?
Okinawalla on vuoden ohjelma.
En ole vielä päässyt sisään, joten mikään ei ole virallista, mutta…
Kuuntelin lapsena isän juttuja Miyagista, joka oli minulle vähän kuin isoisä.
Olen aina halunnut Okinawalle.
En vain tiedä, miten kerron Miguelille.
Älä tee samaa kuin minä.
Salailu satuttaa läheisiäsi vielä enemmän.
Kerro päätöksestäsi rehellisesti. Sinä ja Miguel selviätte kyllä kaikesta.
Tuo on hyvä neuvo.
Kerron omani.
Kukaan ei suutu, jos jatkat turnausta.
Et mennyt Cobra Kaihin oikeista syistä, muttet silti menetä ystäviäsi.
Tai Robbya.
Lupaan, että pidämme puoliasi, olipa gissäsi sitten mikä logo tahansa.
Lisäksi haluaisin nähdä, kun potkaiset Zaraa naamaan.
Merkitseekö tuo nauru sitä, että jatkat turnausta?
Miksi istut vielä siinä? Pitää harjoitella turnausta varten.
Selvä, sensei.
Tämä on otettu ensimmäisen karatetuntinne jälkeen.
Haen kotona pienen gin varastosta. -Voisimme toki muuttaa.
Anthony voi opetella uuden kielen. Totumme uusiin tapoihin ja kulttuuriin.
Voi luoja.
Pitää mennä.
Joimme kolme pulloa viiniä. En voi ajaa. -Minä voin.
Mitä? -En voikaan.
Chozen! Tilaamme Uberin! -Mennään!
Niin sitä pitää.
42 prosenttia!
Voisin tulla Pasadenaan talvella ja sinä Cambridgeen keväällä.
Kesäopintoja Stanfordissa.
Kiinni veti.
Onko kaikki hyvin?
Ehdinkö ajoissa?
Supistusten väli on kuutisen minuuttia, joten aikaa on vielä.
Tulen pian takaisin.
Kiitos. Miten jakselet? Annan sinulle toisen tyynyn.
Missä hätänappula on? -Kaikki on ihan hyvin.
Onneksi tulit. Minua pelottaa hieman. -Niinkö?
Mikä tuo asu on? -Ai niin.
Toivoin hieman toisenlaista hetkeä, mutta hetki se on tämäkin.
Carmen.
Olet unelmieni nainen.
Olen ansiostasi parempi mies.
Sinusta tulee hemmetin mahtava äiti.
Vain yksi asia voisi tehdä minusta onnellisemman.
Carmen Diaz.
Tuletko vaimokseni?
Voi, Johnny.
Olet muuttanut elämäni täysin. Rakastan sinua.
Tulen. Siitä ei ole epäilystäkään.
Selvä.
En malta odottaa häitämme.
Onneksi sanoit noin.
Tehdään se!
Kiva nähdä.
Et ehkä odottanut tällaisia häitä. Juhlitaan myöhemmin Don Cuco'sissa.
Haluan vain olla aviomiehesi.
Kaikki rakkaani ovat täällä.
Tehdään se.
Äkkiä.
Hyvät vieraat.
Olemme kokoontuneet juhlimaan kahden ainutlaatuisen ihmisen avioliittoa.
He tulevat olemaan parhaita ystäviä, näyttipä tulevaisuus miltä tahansa.
He auttavat toisiaan kehittymään vahvemmiksi yksilöiksi.
He luopuvat erimielisyyksistään luodakseen jotain kaunista.
Avioliitossa on kyse perheestä.
Meitä ympäröivistä ihmisistä, joita tuemme joka ikinen päivä.
Avioliitto sitoo teidät ikiajoiksi itse rakentamaanne perheeseen.
Voinkin todeta ilman epäilyksen häivää, että perheenne on hemmetin mahtava.
Kysynkin nyt sinulta, Johnny. Tahdotko ottaa Carmenin aviovaimoksesi?
Totta hitossa.
Tahdon.
Carmen. Tahdotko ottaa Johnnyn mieheksesi?
Tahdon.
Kalifornian osavaltion ja Burbankin minulle suomilla valtuuksilla -
julistan teidän aviopuolisoiksi.
Voit nyt suudella morsianta.
Mitä?
Vauva tulee.
Kiitos, kun tulitte. Painukaa hittoon. -Hyvin se menee.
Vipinää kinttuihin!
Muistatko, kun Sam syntyi ja sanoit, että elämämme muuttuisi lopullisesti?
Säikähdin pahasti. -Sinäkö muka?
Pysyin järjissäni vain, koska sinä olit rauhallinen.
Olit oikeassa. Elämämme muuttui täysin.
En silti tekisi mitään toisin.
En minäkään.
Seuraava elämänvaihe on tuntematon.
Selviämme siitä kuitenkin samalla tavalla kuin aina ennenkin.
Teemme sen yhdessä.
Aina LaRussot.
Ikuisesti.
Rakastan sinua.
Kas niin.
Haluatteko tavata hänet? -Sí.
Tässä on pikku-Laura. Hän sai nimensä Johnnyn äidin mukaan.
Hän on täydellinen.
Tervetuloa Valleyyn, Laura.
Minä ja veljesi tuomme sinulle pokaalin.
Tekstitys: Milka-Maria Mauranen